Bernice West woeker weer op Top-20Bernice West. (Foto: Jannes Erasmus) Dit was ŉ goeie week vir Bernice West wat nog steeds drie liedjies op die Maroela Media Afrikaanse Top-20 het. “Kom binne” klim van verlede week se 11de plek na die vierde posisie. Dit is ŉ sprong van sewe plekke. Die musiekvideo van die liedjie is reeds meer as 1,3 miljoen keer op YouTube gekyk. Appel se lied “Dina” neem hierdie week die no. 1-posisie in. Volgens Appel wil hy graag deur liedjies soos “Dina”, wat op die ou FAK-liedjie “Ek soek na my Dina” geskoei is, Afrikaans weer relevant maak vir vandag se jeug. In vandeesweek se Maroela Media Afrikaanse Top-20 is daar vyf snitte wat styg, nege wat daal en ses wat onveranderd bly. * Die Maroela Media Afrikaanse Top-20 word saamgestel deur enkelsnitvrystellings en verskeie datafaktore word in ag geneem: Apple Music en Spotify-stromings, YouTube-kykbeurte (spesifiek week-tot-week-data), asook radiospeeltyd. Fisieke albumverkope het geen invloed op dié treffersparade nie.